బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
జాఫర్ భాయ్.. 40 ఏళ్ల వయసులోనూ ఏంటీ ఆట!
వషీం జాఫర్.. ఒకప్పుడు టీమ్ ఇండియా తరఫున 31 టెస్టు మ్యాచులు ఆడిన బ్యాట్స్‌మన్. అంతర్జాతీయ క్రికెట్‌కు ఎప్పుడో దూరమైన ఈ ఆటగాడి వయసు ప్రస్తుతం 40 ఏళ్లు.
TNN | Updated:
Mar 15, 2018, 05:42PM IST
వషీం జాఫర్.. ఒకప్పుడు టీమ్ ఇండియా తరఫున 31 టెస్టు మ్యాచులు ఆడిన బ్యాట్స్&zwnj;మన్. అంతర్జాతీయ క్రికెట్&zwnj;కు ఎప్పుడో దూరమైన ఈ ఆటగాడి వయసు ప్రస్తుతం 40 ఏళ్లు. అయితే ఆయన బ్యాటింగ్&zwnj;లో జోరు మాత్రం తగ్గలేదు. వయసు మీదపడినా దేశవాళీ క్రికెట్&zwnj;లో రికార్డుల మీద రికార్డులు నెలకొల్పుతున్నాడు. ప్రస్తుతం ఇరానీ కప్&zwnj;లో విదర్భ తరఫున ఆడుతున్న డబుల్ సెంచరీ సాధించాడు. ఇరానీ కప్&zwnj;లో భాగంగా విదర్భ, రెస్ట్ ఆఫ్ ఇండియా జట్ల మధ్య బుధవారం నుంచి నాగ్&zwnj;పూర్&zwnj;లో ఐదు రోజుల మ్యాచ్ ప్రారంభమైంది. విదర్భ బ్యాటింగ్ ఆరంభించింది.
తొలిరోజు సెంచరీ బాదిన జాఫర్.. రెండో రోజు కూడా తన జోరును కొనసాగించాడు. 40 ఏళ్ల వయసులోనూ చూడచక్కని ఆటతో కట్టిపడేశాడు. రెండో రోజు ఆటముగిసే సమయానికి జాఫర్ 285 పరుగులతో నాటౌట్&zwnj;గా నిలిచాడు. మొత్తం 425 పరుగులు ఎదుర్కొన్న జాఫర్.. 34 ఫోర్లు, ఒక సిక్సర్ సహాయంతో ట్రిపుల్ సెంచరీకి చేరువయ్యాడు. జాఫర్&zwnj;తో పాటు గణేశ్ సతీష్ (120), ఫయీజ్ ఫజల్ (89), సంజయ్ రామస్వామి (53), అపూర్వ వాంఖడే (44 నాటౌట్) రాణించడంతో విదర్భ మూడు వికెట్ల నష్టానికి 598 పరుగుల భారీ స్కోరు సాధించింది.
ఇదిలా ఉంటే, ఫస్ట్&zwnj;క్లాస్ కెరీర్&zwnj;లో 53వ సెంచరీ నమోదుచేసిన జాఫర్ దాన్ని డబుల్ సెంచరీగా మలచడం ద్వారా ఓ అరుదైన రికార్డును తన ఖాతాలో వేసుకున్నాడు. ఫస్ట్&zwnj;క్లాస్ క్రికెట్&zwnj;లో 40 ఏళ్ల వయసులో డబుల్ సెంచరీ సాధించిన ఐదో భారత ఆటగాడిగా జాఫర్ రికార్డులకెక్కాడు. అంతేకాకుండా, ఇరానీ కప్&zwnj;లో అత్యధిక వ్యక్తిగత స్కోరు నమోదు చేయడంతో పాటు ఇరానీ కప్&zwnj;లో వరుసగా ఆరు అర్ధశతకాలు నమోదు చేసిన రెండో ఆటగాడిగానూ నిలిచాడు. మాజీ క్రికెటర్&zwnj; గుండప్ప విశ్వనాథ్&zwnj; మాత్రమే ఇప్పటి వరకు ఇరానీ కప్&zwnj;లో వరుసగా ఆరు అర్ధశతకాలు నమోదు చేశారు. ఇప్పుడు ఆ ఘనత సాధించిన రెండో ఆటగాడిగా జాఫర్&zwnj; నిలిచాడు.
ఇప్పటి వరకు ఫస్ట్&zwnj;క్లాస్ క్రికెట్&zwnj;లో మొత్తం 242 మ్యాచ్&zwnj;లు ఆడిన జాఫర్.. 18,109 పరుగులు చేశాడు. వీటిలో 53 సెంచరీలు, 86 అర్ధసెంచరీలు ఉన్నాయి. అత్యధిక వ్యక్తిగత స్కోరు 314 నాటౌట్. వయసు మీద పడినా అద్భుతంగా ఆడుతున్న జాఫర్&zwnj;కు గంగూలీ, కైఫ్, ఆకాశ్ చోప్రా వంటి సీనియర్ల నుంచి ప్రశంసలు అందుతున్నాయి. ప్రస్తుతం 285 పరుగుల వద్ద ఉన్న జాఫర్ మూడో రోజు డబుల్ సెంచరీ సాధించినా ఆశ్చర్యపోవాల్సిన అవసరం లేదు.
Well done Wasim Jaffer ..old man still super @bcci
&mdash; Sourav Ganguly (@SGanguly99) March 15, 2018
Wasim Jaffer is an inspiration. At 40, has scored a brilliant double hundred against a Rest of India attack also compromising Ashwin.
&mdash; Mohammad Kaif (@MohammadKaif) March 15, 2018
Jaffer&rsquo;s contribution to Indian cricket goes beyond the runs he&rsquo;s scored....players like him are the very reason of Indian cricket&rsquo;s robust domestic circuit. Keep raising the bar. Keep pushing the next generation. Class Act.
&mdash; Aakash Chopra (@cricketaakash) March 15, 2018
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.